
 ДО 
ОБЩИНСКИ СЪВЕТ
ПОМОРИЕ  


ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ


Относно: Предоставяне под наем без търг или конкурс на терен публична общинска собственост с площ 16 кв. м. на Държавно Предприятие „Български спортен тотализатор", за срок  7 /седем/ години

	

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Със заявление вх. № 342/10.06.2026 г. до ОП СУОИ Директора на Регионален офис гр. Бургас на Държавно предприятие „Български спортен тотализатор“, поради изтичане на Договор за наем на общински обект № 47/20.07.2018 г., е отправено искане за разполагане на Тото-павилион по реда на чл. 103, ал. 3 от Закона за физическото възпитание и спорта, за ползване на част от поземлен имот с идентификатор 57491.503.542 по КККР на гр. Поморие, представляващ имот публична общинска собственост - терен на площ от 16 кв. м за стациониране на преместваем обект, находящ се в ТЦ „Скобелев“ гр. Поморие.
Съгласно разпоредбата на чл. 103, ал. 3 от Закона за физическото възпитание и спорта цитирам: „Държавата и общините може да предоставят на Държавно предприятие "Български спортен тотализатор" подходящи помещения и терени за неговата дейност, включително в спортните обекти, без търг или конкурс, при спазване на правилата в областта на държавните помощи и съгласно Закона за публичните финанси“.
Държавно предприятие "Български спортен тотализатор" има за цел да набира парични средства за подпомагане на физическото възпитание и спорта в Република България и за поддържане, ремонт, реконструкция, цялостно обновяване или създаване на нови спортни обекти и/или спортни съоръжения в държавните и общинските училища.
Във връзка с изложеното, предлагам на Общински съвет - Поморие да приеме решение за предоставяне под наем без търг и конкурс на имот публична общинска собственост - терен на площ от 16 кв. м. за стациониране на преместваем обект, находящ се в ТЗ „Скобелев“ гр. Поморие.

Предвид горното предлагам да вземе следното:      
                                                           
РЕШЕНИЕ :
На основание чл.21, ал.1, т.8 от Закона за местното самоуправление и местната администрация, чл. 8, ал 1 и чл. 14, ал. 7 от Закона за общинска собственост, във връзка с  чл. 28, ал. 1, т. 4 от Наредба № 1 за реда за придобиване, управление и разпореждане с общинско имущество и чл. 56, ал. 1, т. 2 и ал. 5 от Закона за устройство на територията във връзка с чл. 103, ал. 3 от Закона за физическото възпитание и спорта
1. Общински съвет - Поморие дава съгласие, да бъде отдаден под наем, без търг или конкурс за срок от 7 /седем/ години на Държавно предприятие „Български спортен тотализатор“, ЕИК 202766380 за стациониране на преместваем обект тото-павилион, в част от поземлен имот с идентификатор 57491.503.542 по КККР на гр. Поморие, представляващ имот публична общинска собственост - терен на площ от 16 кв. м. за стациониране на преместваем обект, находящ се в ТЗ „Скобелев“ гр. Поморие.
2. Общински съвет - Поморие възлага на Кмета на Община Поморие да издаде заповед и подпише договор за наем на описания в т.1 общински терен срещу заплащане на месечна наемна цена 49,12 евро без ДДС или 64,84 евро с включена такса почистване и ДДС, на основание Тарифа № 1 такси по ЗМДТ към Наредба № 6 за реда и  условията  за  поставяне    на преместваеми обекти за търговски и други обслужващи дейности, рекламни, информационни и монументално-декоративни елементи на градското обзавеждане  и за  рекламната  дейност    на територията на община Поморие, както и такса за поддържане чистотата на района в размер на 10% от наемна цена на месец, и всички разходи за ел. енергия, вода и други консумативи за наетия имот.

     
Приложение: 
1. Заявление с вх. № 342/10.06.2026 г. от Регионален офис гр. Бургас на Държавно предприятие „Български спортен тотализатор“;
2. Схема.






С уважение, 
ИВАН АЛЕКСИЕВ
Кмет на Община Поморие






Изготвил,
Валери Георгиев
Директор  ОП СУОИ





Съгласувал:
Кристина Демирева

